CELEX: 32021D1339
Language: sk
Date: 2021-08-11 00:00:00
Title: Vykonávacie rozhodnutie Komisie (EÚ) 2021/1339 z 11. augusta 2021, ktorým sa mení vykonávacie rozhodnutie (EÚ) 2018/2048, pokiaľ ide o harmonizovanú normu pre webové sídla a mobilné aplikácie (Text s významom pre EHP)

12.8.2021   
            
            
               SK
            
            
               Úradný vestník Európskej únie
            
            
               L 289/53
            
         
      
         VYKONÁVACIE ROZHODNUTIE KOMISIE (EÚ) 2021/1339
         z 11. augusta 2021,
         ktorým sa mení vykonávacie rozhodnutie (EÚ) 2018/2048, pokiaľ ide o harmonizovanú normu pre webové sídla a mobilné aplikácie
         (Text s významom pre EHP)
      
      
         EURÓPSKA KOMISIA,
         
            so zreteľom na Zmluvu o fungovaní Európskej únie,
         
         
            so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         
         keďže:
         
            
                        (1)
                     
                     
                        Podľa článku 6 ods. 1 smernice Európskeho parlamentu a Rady (EÚ) 2016/2102 (2) sa v prípade obsahu webových sídel a mobilných aplikácií, ktorý je v súlade s harmonizovanými normami alebo ich časťami, na ktoré Komisia uverejnila odkazy v Úradnom vestníku Európskej únie, predpokladá, že je v súlade s požiadavkami na prístupnosť stanovenými v článku 4 uvedenej smernice, na ktoré sa vzťahujú uvedené normy alebo ich časti.
                     
                  
         
            
                        (2)
                     
                     
                        Na základe vykonávacieho rozhodnutia C(2017) 2585 výbory CEN, CENELEC a inštitút ETSI zmenili harmonizovanú normu EN 301 549 v2.1.2 (2018-08), na ktorú sa odkazuje v prílohe k vykonávaciemu rozhodnutiu Komisie (EÚ) 2018/2048 (3). Výsledkom bolo prijatie pozmeňujúcej harmonizovanej európskej normy EN 301 549 v3.2.1 (2021-03).Harmonizovaná európska norma EN 301 549 v3.2.1 (2021-03) stanovuje okrem iného technické požiadavky na prístupnosť webových sídel a mobilných aplikácií a obsahuje priradenie príslušných ustanovení normy k požiadavkám na prístupnosť stanoveným v článku 4 smernice (EÚ) 2016/2102.
                     
                  
         
            
                        (3)
                     
                     
                        Harmonizovanou normou EN 301 549 v3.2.1 (2021-03) sa okrem iného aktualizujú priradené prvky v tabuľkách A.1 a A.2 prílohy A, ktoré poskytujú predpoklad zhody so smernicou (EÚ) 2016/2102. Norma obsahuje aj usmernenie o jej používaní v prílohe E a poskytuje ďalšie informácie o zmenách v prílohe F.
                     
                  
         
            
                        (4)
                     
                     
                        Komisia spolu s CEN, Cenelec a ETSI posúdila, či príslušné ustanovenia harmonizovanej európskej normy EN 301 549 v3.2.1 (2021-03), ktorú odovzdali CEN, Cenelec a ETSI, vyhovujú žiadosti uvedenej vo vykonávacom rozhodnutí C(2017) 2585.
                     
                  
         
            
                        (5)
                     
                     
                        Výsledkom posúdenia je, že príslušné ustanovenia harmonizovanej európskej normy EN 301 549 v3.2.1 (2021-03) spĺňajú požiadavky, na ktoré sa majú vzťahovať a ktoré sú stanovené v prílohe II k vykonávaciemu rozhodnutiu C(2017) 2585. Je preto vhodné uverejniť odkaz na túto normu v Úradnom vestníku Európskej únie.
                     
                  
         
            
                        (6)
                     
                     
                        Preto sa z Úradného vestníka Európskej únie musia vypustiť odkazy na harmonizovanú normu EN 301 549 v2.1.2 (2018-08), keďže bola zmenená harmonizovanou európskou normou EN 301 549 v3.2.1 (2021-03).
                     
                  
         
            
                        (7)
                     
                     
                        S cieľom poskytnúť dostatočný čas na prípravu na uplatňovanie harmonizovanej normy EN 301 549 V3.2.1 (2021-03) je potrebné odložiť stiahnutie harmonizovanej normy EN 301 549 v2.1.2 (2018-08).
                     
                  
         
            
                        (8)
                     
                     
                        Vykonávacie rozhodnutie (EÚ) 2018/2048 by sa preto malo zodpovedajúcim spôsobom zmeniť.
                     
                  
         
            
                        (9)
                     
                     
                        Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                     
                  
         PRIJALA TOTO ROZHODNUTIE:
      
      
         
            
               Článok 1
            
            Príloha k vykonávaciemu rozhodnutiu (EÚ) 2018/2048 sa mení v súlade s prílohou k tomuto rozhodnutiu.
         
         
            
               Článok 2
            
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            Bod 1 prílohy sa uplatňuje od 12. februára 2022.
         
      
      
         
            V Bruseli 11. augusta 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
      
      
         (1)  Ú. v. EÚ L 316, 14.11.2012, s. 12.
      
         (2)  Smernica Európskeho parlamentu a Rady (EÚ) 2016/2102 z 26. októbra 2016 o prístupnosti webových sídel a mobilných aplikácií subjektov verejného sektora (Ú. v. EÚ L 327, 2.12.2016, s. 1).
      
         (3)  Vykonávacie rozhodnutie Komisie (EÚ) 2018/2048 z 20. decembra 2018 o harmonizovanej norme pre webové sídla a mobilné aplikácie vypracovanej na podporu smernice Európskeho parlamentu a Rady (EÚ) 2016/2102 (Ú. v. EÚ L 327, 21.12.2018, s. 84).
   
   
      
         PRÍLOHA
         Tabuľka v prílohe k vykonávaciemu rozhodnutiu (EÚ) 2018/2048 sa mení takto:
         
                     1.
                  
                  
                     Riadok 1 sa vypúšťa.
                  
               
                     2.
                  
                  
                     Vkladá sa tento riadok 2:
                     
                                 Č.
                              
                              
                                 Odkaz na normu
                              
                           
                                 „2.
                              
                              
                                 EN 301 549 V3.2.1 (2021-03)
                                 Požiadavky na prístupnosť IKT produktov a služieb“